Source: https://www.luju.ro/culise/vorbe-de-fumoar/vorbe-de-fumoar-15-05-2019-un-judecator-ars-de-csm-a-intrat-la-iccj-netejoru-i-a-incins-pe-cesemisti
Timestamp: 2019-05-26 09:47:47+00:00

Document:
Vorbe de fumoar – 15.05.2019 – Un judecator ars de CSM a intrat la ICCJ. Netejoru i-a incins pe cesemisti
Miercuri, 15 mai 2019 19:06 | Scris de L.J. | | |
* Un judecator sanctionat disciplinar intr-un caz uluitor, vrednic de o comedie absurda, a luat examenul pentru promovarea la Inalta Curte de Casatie si Justitie. Ca si cum nu ar fi fost de ajuns, colega lui de completul care judeca dosarul de la care i s-a tras sanctiunea disciplinara a picat examenul de accedere la ICCJ. Cum se numesc cei doi magistrati si ce rezultate au obtinut ceilalti concurenti puteti afla facand click aici.
* Vai de noi, ce circ si tavaleala a fost in CSM in sedinta Plenului din 15 mai 2019! Dupa ce s-au dat cu fundu' de pamant si mai ca faceau lant uman ca sa nu fie bagati in sala de Plen, procurorii au fost nevoiti sa isi indeplineasca atributiile pana la urma si sa intre la munca! Asa cum bine stim, timp de cateva zile, conducerea CSM s-a chinuit sa convoace Plenul Consiliului pentru validarea candidaturii judecatorului Lucian Netejoru pentru cel de-al doilea mandat in functia de inspector-sef al Inspectiei Judiciare. Asa cum au declarat rastit, procurorii CSM si unii dintre judecatori (se stiu ei care) au avut cate ceva de obiectat legat de procedura de concurs, motiv pentru care au inteles sa protesteze boicotand sedintele de Plen. Miercuri, 15 mai 2019, nu au mai avut insa incotro si au luat parte la sedinta. Insa nu in liniste, ci cu tot felul de intepaturi, remarci si pe alocuri istericale facute ba de Chis, ba de Matilet, ba de Ban, pana si de mutulica Balan. La cum am facut noi o numaratoare din scurt (caci pana acum nu s-a afisat ordinea de zi solutionata), credem ca judecatorul Lucian Netejoru va obtine garantat cel de-al doilea mandat la sefia Inspectiei Judiciare, in ciuda zbaterilor unor procurori si a catorva judecatori din CSM, astfel ca il felicitam de pe acum! Caci merita!
* Nu stim daca dupa tot circul din CSM ati mai avut rabdare sa urmariti si interviurile din Sectia pentru judecatori in care s-au analizat cererile candidatilor inscrisi in procedura de ocupare a posturilor vacante de judecatori in conditiile art. 33 indice 1 din Legea nr. 303/2004 privind statutul judecatorilor si procurorilor – care prevede ca "Persoanele care au ocupat minimum 10 ani functia de judecator sau procuror si magistrat-asistent, care nu au fost sanctionate disciplinar, au avut numai calificativul "foarte bine" la toate evaluarile si si-au incetat activitatea din motive neimputabile, pot fi numite, fara concurs sau examen, in functiile vacante de judecator sau procuror, la instante sau parchete de acelasi grad cu cele unde au functionat sau la instante ori parchete de grad inferior" – insa va spunem noi ce s-a intamplat si acolo. Printre candidatii care si-au depus cererea pentru a se intoarce in magistratura, ca judecator de scaun, s-a aflat si Marius Iosif, cel care in urma cu circa 12 ani ocupa functia de presedinte al Comisiei de inventariere a arhivei SIPA. Ei bine, Marius Iosif (care a plecat din magistratura din motive personale, indreptandu-se catre avocatura) s-a prezentat miercuri in fata judecatorilor din CSM pentru a fi reprimit pe postul de judecator, eventual la Tribunalul Bucuresti – Sectia penala. Cel mai sigur, Marius Iosif se va intoarce in magistratura si asteptam cu interes sa vedem cum va evolua. In avocatura, din cate stim, a facut treaba buna, si credem ca Justitia va avea un castig, daca tinem cont ca acelasi Marius Iosif a fost cel care a confirmat public, fara a se teme, ca au fost copiate la greu documente din Arhiva SIPA.
* Pentru ca tot miercuri, 15 mai 2019, Laura Kovesi implineste 46 de ani, consultantul politic Dan Andronic s-a gandit sa-i faca o urare pe Facebook:
„De ziua ta Codruta, am un gand fierbinte sa-ti transmit, dar vreau sa te las pe tine sa-ti folosesti imaginatia.
Oricum, la ce te gandesti tu e DUBLU!
#lamultianicodruta”
Nu stim ce sa zicem la faza asta... Dumneavoastra la ce va ganditi? Ce-o fi vrut sa spuna poetul?
Accesari:4212
Afisari 177875

References: CSM 
 CSM 
 CSM 
 CSM 
 CSM 
 CSM